Mister God en Seks | MaanKind
Mister God en Seks
05 Dinsdag Mar 2013
Hierdie is na aanleiding van gister se gesprek op Facebook. Ek het gesê:
Die see is damplat en vriesbrandkoud, en dis net ek en die Franse tannie wat dit aandurf. Ons is ongeveer ewe oud, en dieselfde bou en skades op ons lywe. Ek met my boobe en boude bedek in ‘n rispiktawele swembroek, en sy met in ‘n panty en wit toppie, wat sy tot by haar nek optrek om die water óral te voel. Daarna gaan sit sy so by die restaurant op die dek en trek by die tafel weer aan. Net so. Ek wens ons kon ook so lewe.
Van die kommentare was:
Hugo van Zyl: Laat dit vir ons pretensie ‘n les wees! Eks te skaam vir my eie swembad! En dan sien ek vrind Stoffel swem met krukke en dan voel ek so skaam….vir my kopskade!
Maryke Van Rensburg: Ai, partykeer wens ek ook dat ek die klere kan afgooi en net wees … great dat sy die selfvertroue het.
Magda Odendaal: Dis oor ons in daai silent era grootgeword het. Mens praat oor niks, en naaktheid word iets lelik. Ons is heeltemal te bewus van hoe mense lyk. Die Europeers het geen skaamte nie, dis vir ‘n ou omie niks om vlak voor jou sy klere uit te trek en sy speedo aan te trek nie. Of ‘n beplooide tannie waar gravitasie reeds geweldige skade gedoen het, onder die stort te gaan staan en uit te trek nie. En dis seker hoe dit moet wees. Ek is heeltemal te skaam daarvoor, maar dit lyk altyd vir my so bevrydend.
Daar was wisselende menings oor die aanvaarbaarheid van vet en rolle en ou lywe op die strand, maar ek is lankal verby die stadium waar ek my steur aan die artikels in tydskrifte en advertensies wat net pragtige jong lyfies op die strand wys. Die meeste mense het gewone lywe, met skade van son en swangerskappe. Een en elke mens het die reg om op die strand te loop! Middeljarige bolletjie of te nie. En as ek wil laf wees saam met my dogter en kleindogter, dan doen ek dit. Op hierdie dag het ons mekaar afgeneem, en omtrent op die sand rondgekruip soos ons lag. Wie sê net mooi jong meisies mag pret hê op die strand?
Skud af daardie selfbewustheid, skud af die skaamheid, skud eerder die boude!
10 thoughts on “Mister God en Seks”
10 Maart, 2013 om 8:58 nm
Nice foto’s. Ek stem saam. Liewer n dik tante wat ten minste nog swem as een wat te skaam is om onder ‘n handdoek uit te kruip. Ek praat van myself. 🙂
9 Maart, 2013 om 2:56 nm
Jy praat nou so na my hart……. LEWE en lag!!!!
6 Maart, 2013 om 4:18 nm
ek dink ook dat die klem op die perfekte figuur vir jare ons lewe oorheers het – en sommige mense s’n steeds oorheers. Daarom mis on baie van die genietinge van die lewe- soos bv om te swem. Hoeveel vrouens besit nie eers ‘n swembroek nie/ nie omdat hulle nie van rondplas in die water hou nie, maar omdat hulle te skaam vir hulle lywe is ( en aangehelp deur hulle mans se kommentaar en kinders se fronse). Ek het op my oudag besluit dat ek die lewe gaan geniet en basta die kyke, die kommentaar en die fronse. Ek swem net wanneer ek tyd kry. Ja, dis lekker om te lewe ja dit is, dit is.
Mooi foto’s van julle!
6 Maart, 2013 om 6:23 nm
Ons meet ons mos ook teen ons mans se simpel idees van wta mooi is…
6 Maart, 2013 om 6:27 nm
6 Maart, 2013 om 8:57 vm
😉 waar’s die boude?
6 Maart, 2013 om 9:45 vm
Bedek, wag tot ek die skirt uittrek!
7 Maart, 2013 om 9:38 vm
mmmmh…die ‘post’ was baie vry…maar die foto’s nog nie 😉 nê?
Ek hou van wat jy skryf, en ek dink baie daaroor op die strand. Ek dink ‘insecurity’ oor ons liggaam, is amper soos omgekeerde trots? Amper asof ek dink , ‘ek moet die beste lyf op die strand hê, en as dit nie die beste is nie, moet ek liewer nie my selluliet wys nie.Wat gaan die mense dink van die perfekte beeld wat ek wil uitstraal”??? terwyl daar eintlik net ‘n klomp normale mense op die strand is, wat nie gephotoshop word nie, en meestal daar is om pret te hê, maar nie wil afstap om te swem nie, want die selluliet dril?? Ja, so ek dink baie en wag vir daai foto 😉 ( en nee, ek gaan nie eerste nie)
Mathilda Williams said:
6 Maart, 2013 om 8:29 vm
Dis tog lekker om te lewe, en jou fotos WYS daai heerlikheid so mooi!
6 Maart, 2013 om 9:44 vm
Dis lekker om te lewe, ja dit is…. Dit is…